rlitschk/wikidir huggingface dataset:
Square Dance isch a Volksdans. Des isch in de USA entstande. D verschiedene Figürle, wo ma bnutzt, senn vo traditionelle Volksdänse vo de verschiedne Völker, wo in d USA eungwandert senn. A baar vo dänne senn Morris Dance, English Country Dance on d Quadrille. Square Dance dansd ma uff d ganze Wält; noch Dytschland cham a dorch d amerikanische Bsatzung noch m Zweite Wältchrieg. Square Dance dansd ma mid vier Päärle, wo am Ohfang uff d vier Seite vo nem Quadrat (Änglisch Square) stehed. Do stohd na ebber uff d Biin, den heußt mer Caller. Des isch der, wo emmer dozwischequatscht. Der sagt de Leit, was se zom doe henn. Die Figürle senn elle normiert, so dass ebber uss Dytschland emmer zamme mit Dänsern uss annere Länder danse koh. S hot au verschiedene Sorde vom Square Dance: Traditional Square Dance Western Square Dance, ma sächd au „Modern Western Square Dance“ oda „Modern American Square Dance“. Des isch was wältwyt danst würd on isch au d offizielle Volksdans, wo in de USA dansd würd, in de meischde Bundesstaade. Em traditionelle Square Dance henn die feschde Choreographiä. Em moderne Square Dance sächd da Caller halt a Figürle, wo em grad so eufälld
Dr Hans Bär (au Baer oder Ber) dr Elter (* vor 1465 im elsässische Zabere; † 1. Novämber 1502 z Baasel) isch e Baasler Kaufmaa und Gäldwäggsler gsi. Dr Bär isch us Zabere im Elsass choo. 1465 wird er zum erste Mol z Baasel erwäänt, won er as Kaufmaa in d «Safrezumft» ufgnoo worde isch. Dört isch er spööter 1485 zum Zumftmäister gweelt worde. 1468 het er s Baasler Bürgerrächt überchoo und isch 1471 au in dr Baasler Herezumft «Zum Schlüssel» Mitgliid worde. Dr Bär het mit Geträid ghandlet und het Hüüser an dr Pflueggass und an dr Wisse Gass kauft und si zum ene groosse Kornlaager umbaut. 1474 isch er in e groossi Münzbetruegsaffääre verwigglet gsi. Er isch festgnoo worde, aber bald druf het men en ooni Urdäil wider freigloo. Dr Hans Bär isch dr Bsitzer vom Huus «zum rote Huet» gsi, in dr Nööchi vom Määrtblatz. 1487 het er s Huus «zum Venix» kauft und die bäide Geböid zum en äinzige, em Huus «zum Kardinal» an dr Freije Strooss umbaut, dört wo hüte d Nummere 36 isch. Dr Bär isch am 1. Novämber 1502 gstorbe und dr Hans Herbst (* 1470; † 1552) het si Grabstäi aagmoolt. Dr
Dr Ludwig Bär (au Baer, Ber, Berus, Bör) (* 24. Mai 1479 z Baasel; † 14. April 1554 z Freiburg im Brisgau) isch e katholische Theolog und Humanist gsi. Er isch as Soon vom Baasler Kaufmaa Hans Bär em Eltere z Baasel uf d Wält khoo. Äine vo sine Brüeder isch dr Hans gsi, wo 1515 in dr Schlacht vo Marignano gfalle isch. Dr Ludwig Bär het z Bariis Filosofii und Theologii studiert, het 1511 zum Dr. theol. bromowiert und 1513 e Brofessur an dr Theologische Fakultäät vo dr Uniwersidäät Baasel überchoo. Er isch 1514 und 1528 Dekan vo dr Fakultäät und 1514 und 1520 Räkter vo dr Uni worde. 1513 isch er Chorherr am Kollegiatstift St. Peter worde, 1518 Propst und 1526 Domherr und Scholaster am Münster. Zerst het er mit dr Reformazion sümpatisiert, isch denn aber zu iirem Gegner worde. Im Mai 1526 isch er äine vo de vier Bresidänte uf dr Baadener Disputazioon gsi. Wo 1529 z Baasel dr katholisch Gottesdienst verbote worde isch, isch er zämme mit em Erasmus vo Rotterdam, em Heinrich Glarean und meerere Brofässer und Mitgliider vom Domkapitel uf Freiburg im Brisgau züüglet, won er an dr Uniwersidäät e Leeramt überchoo het und
Dr Hans Herbst (* 1470 z Stroossburg; † 10. Novämber 1552 z Baasel) isch e Baasler Mooler gsi. Dr Hans Herbst het gegen e Wille vo sim Vater Mooler welle wärde. Wil dä wüetig uf en gsi isch het er Stroossburg verloo und het in Süddütschland witer gleert und si Gsellefaart gmacht. Churz vor 1492 het er sich z Baasel niidergloo und isch 1492 as Moolermäister in dr Himmelzumft Brueder worde und druf Stadtbürger. Er isch in de Joor 1496, 1507, 1514 und 1521 Stubemäister vo dr Zumft gsi. Er het im Kontingänt vo dr Himmelzumft Milidärdienst gmacht, isch 1512 uf em Pavierzug und 1515 z Marignano und Mailand drbii gsi, möögligerwiis dur e Verdräter. Dr Hans Herbst gältet as dr bedütendst Baasler Mooler vor em Holbäi, wo s ganze religiöse Wärk von em im Baasler Bildersturm undergange isch. Zum Herbst sine Bekannte häi dr Ambrosius Holbein und woorschinlig au dr Erasmus vo Rotterdam ghöört. D Herbst isch gege d Reformazioon gsi und het am Oobemool nit welle mitmache und isch iigspert worde. Denn het er zwüschen em Dood dur s Schwärt und em öffentlige Widerruef müesse weele und isch eso 1530 zum nöije Glaube zwunge worde. E grosse Däil
Alvier chan folgendes bedüte: Alvier (Berg), en Bärg im Kanton Sanggalle, Schwiz Alviergruppe, e Bärgchetti i de Oschtschwiz, wo de Name vom obe gnännte Bärg hät Alvier (Fluss), en Gebirgsbach und lingga Zuefluss vom Ill im Bundesland Vorarlbearg, Öschtriich
Der Oskar Bandle, schwyzertüütsch äigetli Bantli uusgsproche (* 11. Jäner 1926 z Frauefäld; † 17. Jäner 2009 am glychen Oort), isch en Schwyzer Spraach- und Literatuurwüsseschafter gsy, wo hauptsächli as Profässer für Nordischtik (Skandinawischtik) a den Uniwërsitëëte Züri und Basel gleert hät. Er isch aber au i de Schwyzer Nameforschig presänt gsy, und e paar Jaar hät er as Redakter am Schwyzerischen Idiotikon gschaffet. Er hät as de birüemtischt Nordischt usserhalb vo Skandinaavie ggulte. Au wän er mee über Literatuur gschribe hät, so gaats i syne wichtigschte Wëërch aber glych um Spraachgschicht und Tialäktology. De Bandle isch im Hauptoort vom Tuurgi as Soo vomene Chauffmen und ere Primaarleereri uf d Wält choo. A de Kantonsschuel im Stettli hät er 1944 d Matuur gmachet und na im glyche Jaar z Züri Gërmanischtik und Anglischtik afa studiere, dezue hät er na Spraachkürs i Schwedisch und Isländisch gnaa. Usslanduufenthält händ en uf London, uf Reykjavik, uf Kopehage und uf Uppsala gfüert. Z Reyjkavik hät er em Alexander Jóhannesson ghulffe, won es isländischs etimoloogischs Wöörterbuech gschribe hät. Z Züri hät de Bandle dänn 1954 bim Ruedolf Hotzenköcherle und bim Eugen Dieth mit eren Aarbet über d Spraach vo der eltischten isländische Bibel­übersetzig, de Guðbrandsbiblía
Liechtehan isch dr Naame von ere Familie us em Baasler Daig. Zum erste Mol wird si 1196 as Sippe mit em Naame «Lichtenhayn» z Jüterbog (Brandeburg) erwäänt. Dr Baasler Stammvater vo dr Familie isch dr Iisehändler Ludwig Liechtehan († um 1558) gsi, wo über Leipzig uf Baasel iigwanderet und 1524 Baasler Bürger worde isch. Si Soon Isaac Liechtehan isch 1583 as Grichtsherr vom Chläibaasel in dr Grooss Root vo dr Stadt Baasel cho und si Epitaaf im Chrüzgang vom Baasler Münster isch eender usfüerlig. D Familie het zerst vom Handwärk gläbt, aber immer mee het si akademischi Brüef aagno. Schliesslig het si zum Patriziat vo dr Stadt ghöört. Wil dr Pfarrer Hans Rudolf Liechtehan (1731–1805) si Naame zu «Lichtenhahn» gänderet het, drifft mä hüte bäidi Schriibige aa. Dr Konserwator vo dr Basler Kunsthalle, dr Richard Lichtehahn, het si Naame spööter «Lichtenhan» gschriibe, die Schriibig git s hüt nüm. Eduard Liechtenhan (1891–1965), e Schwizer Altfiloloog und Gümnasialleerer dr François-Louis Lichtenhan het 1738 s Feuille d’Avis de Neuchâtel gründet, die eltisti Zitig uf Franzöösisch, wo no erschiint. Francine-Dominique Liechtenhan (* 1956), e französischi Historikere Rudolf Liechtenhan dr Elter (1875–1947), e Schwizer Pfarrer und Theoloog Rudolf Liechtenhan dr Jünger (1911–2005), e Schwizer Autor,
As Droge oder Ruschgift wärde stark wirksami psüchotropi Substanze bezäichnet und Brodukt, wo mä us ene macht. Mäistens häi Droge e Wirkig, wo s Bewusstsi und d Woornäämig veränderet. Droge, wo dradizionell as Gnussmiddel verwändet oder as Medikamänt iigstueft wärde, wärde vo de Lüt mäistens nid as Droge aagluegt, au wemm mä von ene e Rusch cha überchoo oder dr Zuestand vom Bewusstsii sich cha ändere, wemm mä gnueg drvo nimmt. Dr Begriff wird hüte im Dütsche andersch verwändet as im Änglische, wo mä mit drugs allgemäin Medikamänt mäint, und psüchoaktive Substanze, wo nid für medizinischi Zwäck iignoo wärde, recreational drugs säit. Früener het dr Begriff Droge au im Dütsche e nöitrali Bedütig gha und het Arzneidroge gmäint. Es git kä Konsens bi dr Froog, wie hooch dr Drogekonsum chönnt si, ass men en gsellschaftlig und volkswirtschaftlig chönnt toleriere. D Debatte isch mäistens ideologisch gfärbt und wird irrazional gfüert. Es git nazionali Gsetz und internazionali Abkomme wo dr Gebruuch vo psüchotrope Substanze witgehend reglementiere und dr Handel mit ene und dr Umlauf iischränke, wil aber d Noochfroog äinewääg hooch isch, isch vor allem für die sträng reglementierte Droge e wältwiiti Schattewirtschaft in de Händ vo kriminelle Organisazioone entstande, wo in
Alkohol chan folgendes bedüte: di chemischi Verbindig Ethanol, wo im allgemeine Sproochgebruuch als Alkohol bezaichnet wert es Mitgliid vo de Stoffgruppe vo de Alkohole en Spiilfilm vo 1920 vom E. A. Dupont, lueg Alkohol (1920) es Lied uf em Herbert Grönemeyer sim Album 4630 Bochum Lueg au: Alkoholeschi Getränk
D Lärche (Larix) bilde e Pflanzegattig in dr Familie vo de Chiiferegwäggs (Pinaceae). Si waggse hüfig in de nördlige Urwälder und in Wirtschaftswälder. Die Öiropäischi Lärche isch 2012 z Dütschland dr Baum vom Joor und 2002 z Östriich. Alli Lärche-Arte si summergrüeni Böim, im Spootherbst wärfe si iiri noodleförmige Bletter ab. Si si äini vo nume zwäi Gattige innerhalb vo de Chiiferegwäggs, wo nit immergrüen si. Die anderi Gattig isch die vo de Goldlärche, wo aber nit zu de Lärche ghöört. Am ene Churzdriib het s 10 bis 60 Noodlebletter oder d Noodlebletter befinde sich äinzeln an äijöörige Langdriib. D Baumrinde isch bi junge Böim silber-grau bis grau-bruun; si wird spööter rötlig bruun bis bruun. Die Öiropäischi Lärche (Larix decidua) wird bis zu öbbe 40 Meter hooch. Dr grösst Baum vo dr Gattig isch e Westamerikanischi Lärche (Larix occidentalis), dr „Seeley Lake Giant“ im Lolo National Forest in Montana, won 49,4 Meter hooch isch, e Stammdurchmässer (dbh) vo 2,21 Meter und 83 m³ Stamminhalt (In dr Schwiz git s en Exemplar mit 10,70 m³ Stammumfang, 3,34 m BHD, 8,50 m Dalieumfang (in 3 m H.), 12 m Basisumfang und 45 m³ Stamminhalt). D Larix-Arte si äihüüsig drenntgschlächtig (monözisch), si häi
Urwälder (au: Primärwälder) si Waldgebiet, wo noch dr Definizion vo dr FAO (Food and Agriculture Organization of the United Nations) e natürligi Vegetazion häi, wo mä kä menschlige Iifluss cha gsee und wo die natürligi Dünamik vom Mensch nit gstört wird. Uf dr ganze Wält häi im Joor 2005 öbbe 36 Brozänt vo alle Wälder dene Kriterie entsproche. Au Wälder, wo wider härgstellt si, zelle noch dr FAO drzue. D Flechi wird jedes Joor 6 Millione Hektar chliiner. In dr Umgangssprooch bedütet dr Begriff Urwald hüfig nume dr dropisch Räägewald. Urwälder vo chliinerem Umfang giits aber au in Europa und no chliiner sogar im alemannische Ruum. Intact Forest Landscapes Archivlink (Memento vom 15. März 2014 im Internet Archive) (englisch) FAO (PDF; 1,5 MB) WWF Schweiz: Panda-Magazin III/79
Ökosüsteem (altgriech. οἶκος oikós ,Huus‘ und σύστημα sýstema ,s Zämmegstellte‘, ,s Verbundnige‘) isch e Fachbegriff vo de ökologische Wüsseschafte. En Ökosüsteem bestoot us ere Lääbensgmäinschaft vo Organisme vo meerere Arte (Biozönose) und us irer umbeläbte Umwält, wo as Lääbensruum oder Biotop bezäichnet wird. Dr Begriff Ökosüsteem wird in de Naturwüsseschafte im ene Sinn brucht, wo vo Wärturdäil frei isch. In dr Politik und in dr Alldaagswält wird vilmol eso gschwätzt, wie wenn Ökosüsteem as sonigi sötte gschützt wärde. Wenn das bassiert, denn si nit Ökosüsteem im Allgemäine gmäint, sondern ganz bestimmti Ökosüsteem, wo mä as nützlig oder uf en anderi Art wärtvoll aaluegt. Ökosüsteem si willkürligi Konstrukt. Si häi käni wirklige, natürlige Gränze, weder ooberi no underi: e Glungge isch grad so guet en Ökosysteem wien e Meer. S grösste Ökosüsteem uf dr Ärde isch d Biosfääre, wo alli terrestrische und akwatische Ökosüsteem uf dr Ärde umfasst. Zwüsche de Organisme im ene Ökosüsteem existiere vilfachi Wäggselbeziejige und Abhängigkäite. Do drzue ghööre zum Bischbil die trofische Beziejige vo verschiidene Arte vom Ökosüsteem, wie dr Stoffusdusch zwüsche Primärbroduzänte und terotrofen Gliider in dr Naarigschetti in dr Form vo sümbiotische Beziejige (Mykorrhiza), Parasitismus und Saprophilii. J. Maynard Smith: Models in Ecology. Cambridge University
S Rütli (uf Französisch und Italienisch Grütli) isch ä Bärgmattä am Ürnersee, wo i dr nöjere Gschicht vo dr Schwiiz e symbolischi Bedütig übercho het. Dr Fluername ”Rütli“ bedüütet ”chlyni Rodig“. Es isch au e Flechi mit Mattland, wo zmitzt im Wald lyt. Dr Platz lyt im Gebiet vo dr Gmeind Seelisbärg. Es isch die äinzegi Stell am stozigä Bärg über em See, wo dr Hang weniger steil isch, so dass me e Mattä hät chönne mache. S'Rütli isch bis Mitti 19. Joorhundert nur mitm Naue über dr Vierwaldstättersee erreichbar gsi. Im 1869 het me denn e Schiffsaalegistell wo au Dampfschiff könne aaleege baut und im 1870 het s'Dampfschiff "Rütli" dr Betrieb ufgnoh. Hüt käme au über en Fuesswäg, wo anne 1872/1873 baut worde isch, vo Seelisbärg zum Rütli wandere. Uf äm Rütli häts äs Restaurant, äs chlisäs Museum und dä Drü-Länder-Brunnä, sust isch äs unverbaut. Am eifachstä chann mär s Rütli mit äm Schiff erreichä, mär chan aber au zfuäss vo Seelisbärg här abbä wandere. Sit 1991 fangt uf äm Rütli au dä "Weg der Schweiz" a, das ischt ä Wanderwäg um dä Ürnärsee umme. Nid wyt wägg vom Rütli staat im See dr Schillerschtäi; das isch e höchä
D Christiane Taubira (* 2. Hornung 1952 z Cayenne, ìn dr Frànzeescha-Guyane) ìsch a frànzeescha Politikera, vu dr lìnksorientiarta Pàrtei „Walwari“. Sa ìsch vu Mai 2012 bis Janner 2016 d Justizminischtera vum Frànkrìch gsìì. D Christiane Taubira ìsch d Tochter vu-n’ra Krànkapflagera, wo ìhra elf Kìnder allei hàt müeßa ufziaga. Sa hàt soziàlekonomischa Wìssaschàft z Pàris gstudiart. Sa hàt aui a Diplom ìn Soziologie, ìn Àfroàmerikànischa Ethnologie un ìn Lawesmìttelwìssaschàft. Àls fremdsprocha kààt sa Anglisch, Spànnisch un Portügesisch. Sa ìsch Lehrera ìn soziàlekonomischa Wìssaschàft worra. Sa ìsch - unter àndra - d Diraktera vum CNAM (Schüel „Conservatoire national des arts et métiers“) vu dr Frànzeescha-Guyane gsìì. D Christiane Taubira hàt ànna 1978 ìn dr Politik ààgfànga, àls regionàlischtischa Àktivischta fer d Guyane. Noh 1981, wo dr François Mitterrand dr Präsidant vum Frànkrìch worra ìsch, hàt sa mìt dam Separatismus ghàlta, wial’r vu da Guyane-Iwohner nìmm so unterstìzt gsìì ìsch. Àm 30. Novamber 1992 hàt sa mìt em Roland Delannon (ìhrem Mànn) d lìnksorientiarta Pàrtei „Walwari“ grìnda. Ànna 1993 ìsch sa, àls Kàndidàtin vu dara Pàrtei, fer d Frànzeescha-Guyane ìn d frànzeescha Nàtionàlversàmmlung kumma. Sa ìsch ànna 1997, 2002 un 2007 wìder gwählt worra. Vu 1994 bis 1999 ìsch sa Àbgeordneta
20 Minute isch e gratis Schwizer Pändlerzitig. Die dütschi Usgoob 20 Minuten isch 1999 vom norwägische Mediekonzärn Schibsted gründet worde. S Schwizer Medieundernääme Tamedia het sä 2005 übernoo. 2006 het Tamedia die französischi Usgoob 20 minutes und 2011 zämme mit la Regione Ticino die italiänischi 20 minuti gründet. D Zitig erschint im Tabloidformat und bresentiert Noochrichte in chürzister Form. E grössere Stellewärt häi bulewardeski Gschichte und dr Serwisdäil. D Zitig wird in Zitigsboxe an Baanhööf und in de Kärnstedt und Agglomerazioone noch em Sälbstbedienigsbrinzip verdriibe. Si isch im Vergliich zu andere Ditel vor allem bi dr jüngere Lääserschaft beliebt. Dr Naame «20 Minuten» bezieht sich uf d Zit, wo e Pändler im Durchschnitt uf sim Wääg zur Aarbet im öffentlige Vercheer verbringt. Marcus Haas: „Die geschenkte Zeitung“: Bestandsaufnahme und Studien zu einem neuen Pressetyp in Europa. LIT Verlag, Münster 2005, ISBN 978-3-82-588632-5. 20min.ch d Website vo 20 Minute 20minutes.ch d Website vo 20 minutes 20minuti.ch d Website vo 20 minuti WEMF-Auflagenbulletin 2013 Archivlink (Memento vom 3. Dezämber 2013 im Internet Archive) (PDF; 688 kB). In: wemf.ch. November 2013, S. 9. WEMF MACH Basic 2014-1: 20 Minuten. Archivlink (Memento vom 11. Septämber 2015 im Internet Archive)20 Minutes. Archivlink (Memento vom 30.
f Dr Wissestäi isch e Bärgrugge im Schwizer Jura nördlig vo dr Stadt Soledurn, wo bis zu 1'395 m hooch isch. Er gält as dr Husbärg vo dr Stadt. Sit 1977 isch dr Wissestäi im Bundesinwentar vo de Landschafte und Naturdänkmööler, wo nazionali Bedütig häi. Bis im Novämber 2009 het mä mit ere Sässelibaan, wo zwäi Sekzioone gha het 2'339 m lang gsi isch, vo Oberdorf zum Kurhuus (1'287 m ü. M.) uufe chönne faare. Dr Dunell vo dr Iisebaanlinie Soledurn-Moutier vo Oberdorf uf Gänsbrunne uf dr andere Site vom Wissestäi isch im Joor 1908 eröffnet worde und isch 3701 m lang. D Sässelibaan het d Iisebaanlinie vo dr Soledurn-Münster-Baan, wo hüte e Däil vo dr BLS AG isch, grad vor em Dunelliigang krützt; und eso öbbis het s bin ere normalspurige Iisebaanlinie in dr Schwiz nid no äinisch gee. Dr Wissestäi isch am höggste uf dr Röti mit 1'395 m. D Bassstrooss vo Oberdorf über e Wissestäibass (1'279 m ü. M.) uf Gänsbrunne het Stiigige bis zu 22 % und isch äini vo de stozigste in dr Schwiz. Im Winter isch si für e Brivatvercheer gesperrt und wird denn as e Schlittelbaan brucht, wo über d Region uuse beliebt
E Gebirg, elter mundartlich Gibirg, Pirg, Birg, isch e Rölief vo dr Ooberflechi vo dr Ärde, wo us ere flachere Umgääbig uusestoot, zämmehängt, und e Gebirgsfuess het. Under eme Gebirg verstoot mä im allgemäine Sproochgebruuch äntwääder e Grubbe vo Bärg, wo as Gebirgsgrubbe oder Gebirgszug zämmegfasst wärde oder e gebirgigi geografischi Region, e Gebirgsland. D Geologii aber beziet sich bim Definiere vom ene Gebirg uf e „Gebirgsfuess“, das isch, wemm men en cha gsee s Grundgebirg und isch bi de jüngere Gebirg no vom Deckgebirg überlaageret und wird vilmol dief aabe druckt bis in d Moho). E Gebirg isch eso en „Äihäit vo Gstäi“. Hochländer, wie zum Bischbil Tibet, gälte nit as Gebirg, wil s dört nume chliine Hööchiunderschiid git. Im Gegesatz doo drzue cha aber vilmol e Gebiet an ere Stäilküste as gebirgig gälte, au wenn s nid hooch über em Meer lit. Bekannti Gebirg si under anderem dr Himalaya, d Alpe, d Balkangebirg, d Pyrenäe, s Trodos-Gebirg und s Krimgebirg, wo alli Däil vom alpin-himalayische Gebirgsgürtel si und in de letschte vierzig Millione Joor entstande si, und d Ande, wo zum pazifische Füürring ghööre, und die eltere Jura (Faltejura, Daafeljura) und Ural. Commons: Bärg und Gebirg – Sammlig
De Lindeplatz z Altstette isch en öffentliche Platz im Dorfchärn vo Altstette z Züri. De Platz isch underhalb vom Chilehügel. De Lindeplatz, wie mer en hüt kännt, isch i de 1950er-Jaar planet worde. D Züri-Ziitig säit sogar, es seg es Muschterbiischpiil für e Quartierplaanig us säbere Ziit. De emaligi Dorfchärn vo Altstette am hüttige Lindeplatz isch zwüsched 1945 und 1960 abproche worde. Als Ersatz isch mit eme äinhäitliche Konzäpt de hüttigi Platz poue worde. Uf de Weschtsiite staat de dominanti trapezförmigi Saal vom Hotel Spiirgarte. Es isch am 20. Novämber 1957 iigweit worde. Dademit isch die zwäit Etappe vo de Lindeplatzüberbouig abgschlosse gsi. Det isch hüt aus Quartierzäntrum drin. Säb Hotel isch vom bekannte Zürcher Architekt Werner Stücheli poue worde. Anderi Hüüser mit Läde, Kafi und Reschtorants stönt uf de Süd- und de Oschtsiite. D Kafi und Reschtorants sind uf de Platz use offe und gänd em e gwüssi Wiiti. Zwüsched em Chräisgeböi, als letschtst am 18. Juni 1958 zäme mit em Platz mit eme Fäscht igweit worde, und em Saal vom Spiirgarte isch extra e Lugge. Dur die Schnäise gseet mer schön zum Chilehügel ufe. De Platz sälber isch mit zwäi verschidefarbige Stäi gstaltet. Das isch d Idee vom
S Schwiizer Portal für d Röschersche im Internet (SPRINT) isch es umfassends Informations- und Lehrmittel für d Suechi im Internet. S git deet kommentierti Verzäichnis vo Suechmaschine, uusfüerlichi Grundlagetext über s Sueche vo Informatione im Allgemeine und über «Information Retrieval» im Spezielle. D Siite gits sit em Jänner 1997 und si isch sit dänn immer uuspout und erwiiteret worde. Uf de Grundlag vo zwe Artikel über Suechverfaare, Suechmaschine und Katalög, wo 1996 i de Fachzitschrifte «Nachrichten für Dokumentation» und iX Magazin cho sind, häd de Bernard Bekavac a de Universität Konstanz im Jänner 1997 die erschte Siite über Suechmaschine gschribe. Damals hät das no «WWW-Suchseiten der Informationswissenschaft» ghäisse. S SPRINT wird regelmässig zäme mit Studänte vo de Imformationswüsseschaft erwiiteret. Zäme mit em Gründer isch s 2004 as Schwiizerische Institut für Informationswüssenschaft a de Hochschuel für Technik und Wirtschaft z Chur ggange. Im Jaar 2009 sind au Modul für s E-Learning und Schueligsunterlage für Dozänte dezuecho, 2011 d Rubrik Wüssenschaftlichi Suechi, und en Täil vo de Siite isch vo Studänte vo de Gämfer Hochschuel für Wirtschaft is Französische übersetzt worde. Im Täil Allgemäini Suechi im Internet wird erchlärt, wien Suechmaschine funktioniered, was Operatore sind, weli Methode guet funktioniered und wie mer
D Hochschuel für Technik und Wirtschaft HTW Chur isch e regionali Hochschuel mit ere nationale und internationale Uusstraalig. Si hät öppe 1600 Studänte. Als Abschlüss gits Bachelor- und Masterdiplom und Wiiterbildigzärtifikat. Es git Studiegäng für "Ingenieurbou/Architektur", "Informationswüssenschaft", "Management", "Multimedia Production", "Technik" und "Tourismus". D HTW isch 1963 als Abigtechnikum Chur gründet worde. Scho 1963 isch z Chur es Abigtechnikum gründet worde. De Unterricht isch i Schuelhüüser vo de Stadt gsi, won am Abig ja läär sind. 1972 isch s Abigtechnikum vom Bund als Höcheri Technischi Leeraastalt (HTL) anerkännt worde. Spöter hät mer au Wirtschaftsfächer is Programm ufgna. Erscht 1990 sind s erschti Mal Vollziitstudiegäng apotte worde. Es Jaar Spöter isch d Abtäilig für Betriibswirtschaft usglideret worde und häd Höcheri Schuel für Wirtschaft und Verwaltig ghäisse (HWV). D HWV häd a de Commercialstrass Rüüm gmietet. De Reschte vo de HTL hät Hochschuel für Technik und Architektur ghäisse und isch in architektonisch markante Nöibou a de Pulvermülistrass zoge. Aber scho im Jahr 2000 händ sich die bede bündner Hochschuele wider zämegschlosse. Sit dänn häisst si Hochschuel für Technik und Wirtschaft HTW Chur. S Schwiizerische Institut für Informationswüsseschaft betriibt s Schwiizer Portal für d Röchärsche im Internet. Offizielle Internetpräsenz Website der Alumni-Organisation der
47.6908078.750914Koordinate: 47° 41′ 27″ N, 8° 45′ 3″ O; CH1903: 698519 / 283067 f1 D Rhybrugg Dièssèhofdè–Gailingè isch è Strõßèbrugg, wo zwǜschè Dièssèhoffè un Gailingè dè Hochrhy sowiè d Gränz zwǜschè dè Schwiz un Dütschland übberschpannt. Diè deggt Holzbrugg wyst èn 2,8 Meter breitè Faarschtreifè uff un darf vo Kraftfaarzüüg mit bis zuè 10 Tonnè Gsamtgwicht befaarè wörrè. S isch diè einzig vollschtändig erhaalteni Holzbrügg am Hochrhy un zellt zuè dè hüt seltènè Pfòòljochbruggè. 1972 isch Bauwärch, wo Eigètum vo dè Stadt Dièssèhoffè isch, durch diè Schwizerischi Eidgnossèschaft un dè Kanton Thurgau zum „Gschütztè Baudènkmòl“ erklärt worrè. Sit 1981 stòt si unter Bundesschutz. Warèvokeer in nordsüdlicher Richtig un dè Schutz vo kyburgischem Eigèdum nördlich vom Rhy hèn wool scho um 1180 zum Bau von èrè feschtè Rhyübbergang bi Dièssèhoffè gfüürt. Urkundlich isch diè èrscht Holzbrugg für s Johr 1292 nõchgwisè. Diè ältescht Abbildig uss èm Johr 1548 git è offeni Holzbrugg mit acht Pfòòljoch un beidsitigè Bruggèdoor uss Stei widder. Diè Bruggèöffnig im zweigschossigè Stadtdor isch für diè bessere Voteidigung als Zugbrugg ausbildet gsi. Dè Bruggèzoll isch dõmòlls diè wichtigscht Ynaamequällè vo dè Gmeind gsi. Dõmit hèn au diè hüüfigè Inschtandsetzigsarbètè a dè offènè Holzbruggèkonschtruktion finanzyrt wörrè müèsè. Uffgrund vo